Arnulf Haga

Arnulf Haga (født 18. juli 1946) er en regissør og teatermann fra Verdal. 

Han har vært ansatt som regissør og instruktør ved Oslo Nye Teater. Fra 1983 var han med på å bygge opp Nord-Trøndelag Teaterverksted, som senere ble til Nord-Trøndelag Teater, og som han ledet i perioden 1988–1996. Som regissør har han blant annet regissert Spelet om Heilag Olav tolv ganger i perioden 1988 til 2006. Arnulf Haga har også regissert musikalen Ei ny tid (skrevet av Hans Magnus Ystgaard (tekst) og Asgeir Skrove (musikk) i Steinkjer i 2005, samt Torvald Sunds stykke om Levangeropprøret, Raud Vinter i 2006, 2007 og 2011 i Levanger. Rett etter å ha regissert Raud Vinter satte han opp musikalen Annie i kantina på Levanger videregående skole.

Han er bror av skuespilleren Paul Ottar Haga, statsviter Gjermund Haga og scenograf Erlend Haga, og fetter av skuespilleren Hildegunn Eggen.

Utmerkelser 
 I 2007 fikk han Nord-Trøndelag fylkes kulturpris
Ridder av 1. klasse av St. Olavs Orden.

Referanser 

Norske teaterregissører
Personer fra Verdal kommune
Riddere av 1. klasse av St. Olavs Orden